கேள்வி: நவாசுதீன் சித்திகி - ஆரம்ப கால வாழ்க்கை குறித்து விரிவாக சொல்லுங்கள்.
பதில்: சித்திகி 1974 ஆம் ஆண்டு மே 19 அன்று இந்தியா உத்தரப் பிரதேசம் முசாபர்நகர் மாவட்டம் உள்ள ஒரு சிறிய நகரமான புதனாவில் பிறந்தார். இவரது குடும்பம் லம்பர்தார்களின் ஜமீந்தார் முஸ்லிம் ஆகும். இவர் தன்னுடன் பிறந்த எட்டு உடன்பிறப்புகளில் மூத்தவர். இவர் தனது இளமைக்காலத்தை உத்தராகண்டம் கழித்தார் . அரித்துவார் உள்ள குருகுல் காங்ரி விஸ்வவித்யாலயாவில் வேதியியல் இளம் அறிவியல் பட்டம் பெற்றார். இதைத் தொடர்ந்து, புதிய வேலையைத் தேடி தில்லி செல்வதற்கு முன்பு வடோதரா ஓராண்டு வேதியியலாளராகப் பணியாற்றினார். டெல்லியில் ஒருமுறை, ஒரு நாடகத்தைப் பார்த்தபின் உடனடியாக நடிப்பில் ஆர்வமடைந்தார். புது தில்லி உள்ள தேசிய நாடகப் பள்ளியில் சேறுவதற்கு முயற்சித்தார்.
கேள்வி: நவாசுதீன் சித்திகி - தனிப்பட்ட வாழ்க்கை பற்றி தகவல் சொல்.
பதில்: சித்திகி தனது தம்பி ஷாமாஸ் நவாப் சித்திகி உடன் மும்பையில் வசித்து வருகிறார். நவாசுதீன் ஆலியாவை திருமணம் செய்து கொண்டார். இவர்களுக்கு ஷோரா என்ற மகள் மற்றும் யானி என்ற மகனும் உள்ளனர். யானி நவாசுதீனின் 41 வது பிறந்தநாளில் பிறந்தார். 2020 ஆம் ஆண்டு மே 19 அன்று, இந்தியன் எக்சுபிரசு செய்தித்தாளுக்கு அளித்த பேட்டியில், ஆலியா தங்களுடைய 11 வருட திருமண வாழ்வை முடிவுக்குக் கொண்டுவர விவாகரத்து கோரி சட்டப்பூர்வ நோட்டீஸ் அனுப்பியதாகவும் தனது உண்மையான பெயர் அஞ்சனா கிஷோர் பாண்டே என்றும் அதனை ஆலியா என்று மாற்றியமைத்ததாகவும் கூறினார். திரைப்பட படப்பிடிப்புகளில் மிகவும் பரப்பரப்பாக இருந்தபோதிலும், சித்திகி தனது சொந்த மாநிலமான உத்தரபிரதேசத்தில் விவசாயம் செய்து வருகிறார். இவர் விவசாயத்தில் புதிய நுட்பங்கள் மற்றும் அவை விவசாயத்தில் எவ்வாறு சிறப்பாக உதவ முடியும் என்பதைப் பற்றி விவசாயிகளுக்கு அறிவுறுத்துவதை நோக்கமாகக் கொண்டுள்ளார். புதனாவில் புதிய நீர்ப்பாசன நுட்பங்களையும் இவர் செயல்படுத்தினார். அது அங்குள்ள விவசாயிகளுக்கு பெரிதும் உதவியது.